Case ID: 1103497
Sentence 1: Şabran rayon məhkəməsinin 27 may 2019-cu il tarixli qətnaməsi ilə (sədrlik edən Ç.İsgəndərov, iş 2(031)-444/2019) iddia tələbi təmin edilmiş, Azərbaycan Respublikası Ekologiya və Təbii Sərvətlər Nazirliyi Meşələrin İnkişafı Departamentinin Şabran Regional Meşə Təsərrüfatı Mərkəzinin 10 dekabr 2018-ci il tarixli, 118 nömrəli əmrinin etibarsız hesab edilməsi, İddiaçı Azərbaycan Respublikası Ekologiya və Təbii Sərvətlər Nazirliyi Meşələrin İnkişafı Departamentinin Şabran Regional Meşə Təsərrüfatı Mərkəzinin Şabran meşəbəyiliyinin Dənizkənarı meşə sahəsinin 8 saylı dolayısının meşə gözətçisi vəzifəsinə bərpa edilməsi, İddiaçı 10 dekabr 2018-ci il tarixdən meşə gözətçisi vəzifəsinə bərpa olunanadək məcburi iş buraxmaya görə əmək haqqının ödənilməsi qət edilmişdir.Sumqayıt Apelyasiya Məhkəməsinin Mülki Kollegiyasının 02 oktyabr 2019-cu il tarixli qətnaməsi ilə (hakimlər A.Abbasov (sədrlik edən və məruzəçi), T.Məmmədov və M.Rzayev, iş № 2(105)-3204/2019) cavabdeh Şabran Regional Meşə Təsərrüfatı Mərkəzinin apelyasiya şikayəti təmin edilmiş, Şabran Rayon Məhkəməsinin 27 may 2019cu il tarixli, 2(031)-444/2019 saylı qətnaməsi ləğv edilmiş, iş üzrə yeni qətnamə qəbul edilərək, İddiaçı cavabdeh Azərbaycan Respublikası Ekologiya və Təbii Sərvətlər Nazirliyi Meşələrin İnkişafı Departamentinin Şabran Regional Meşə Təsərrüfatı Mərkəzinə qarşı əmrin etibarsız edilməsi, işə bərpa edilməsi və məcburi işburaxmağa görə əmək haqqının ödənilməsi tələbinə dair iddiasının təmin edilməməsi qət edilmişdir.